User:Rakesh.parwal/sandbox

वरदायनी माँ श्री शिला देवी

लधिया नदी के तट पर ग्राम मछियाड में स्थित धार्मिक आस्था का केन्द्र माँ शिला देवी का मन्दिर स्थित हैं. लधियाघाटी रीठा साहिब / भिंगराडा जिला चम्पावत सहित सम्पूर्ण कुमाऊ उत्तराखण्ड के भक्तगण किसी भी प्रकार कष्ट होने पर माँ शिला देवी की शरण मे अपनी गुहार लगाने आते हैं माँ के दरबार से कभी भी कोई खाली हाथ नहीं जाता.

इस क्षेत्र निवासियों की माता के प्रति अटूट श्रद्धा के कारण प्रतिदिन भक्तो की लम्बी कतार लगी रहती हैं मन्नत पूर्ण होने पर पुनः दर्शन के लिए आते हैं साथ ही अनेक प्रकार के भेंट चढ़ावा माता को अर्पित की जाती है.

स्थानीय लोग बताते हैं आज से लगभग 300 वर्ष पूर्व लधिया नदी उफान पर थी उस समय माता शिला देवी बहते हुए प्रत्येक गावँ में आवाज देते हुए आ रही थी की मुझे उतारो, माता बहते हुए गावँ मछियाड तक पहुंच गई लधिया नदी के किनारे एक व्यक्ति खड़ा था उसे देख कर माता ने कहा मुझे उतारो आवाज सुन कर वह इधर उधर देखने लगा तभी उसे उफान में बहती नदी में एक खूबसूरत जलता हुआ दीपक दिखाई दिया तब उसने कहा की में आपको शूद्र होने के कारण छू नहीं सकता सुन कर दीपक के रूप में माता ने कहा एक सुखी लकड़ी के सहारे उतारो उसने माता के आदेश का पालन कर जलता हुआ दीपक को किनारे ले कर आये और पत्थर पर रख दिया.

रात्रि में उस हरिजन को स्वप्न में माता शिला देवी ने अपना परिचय दिया और कहा की तुम वर मांगो उसने माता से कहा की आप मेरे लिए भोजन का प्रबंध कर दीजिये माता तथास्तु कह कर अप्रकट हो गई सुबह उठ कर उसने गावँवासियो को यह बात बताई गावँ वालो ने उस स्थान पर मन्दिर की स्थापना की.

ऐसी मान्यता है की उस हरिजन परिवार के वंशजो को उसका हिस्सा दिए बिना माता की पूजा अधूरी मानी जाती हैं.

मछियाड़ गाँव लधियाघाटी में बसा एक खूबसूरत गाँव हैं यह गाँव भी लधियाघाटी के अन्य गावों के तर्ज पर ही बसा है. यहाँ घाटी के मैदानी खेत और पहाड़ के सीढ़ीदार खेत बहुत उपजाऊ है इसी लिए यह गाँव कृषि की दृष्टि से भी बहुत उन्नत हैं. मछियाड़ गाँव अनेकता में एकता का प्रतीक हैं.

इस क्षेत्र में पर्यटन एवं उद्योग की अपार संभावना है,अटूट श्रद्धा तीर्थ स्थल गुरुद्वारा रीठा साहिब, खूबसूरत लधिया नदी, महारूद्र मन्दिर, ऐडी मन्दिर भींगराडा भी दर्शनीय स्थल है.